CELEX: 31982R3066
Language: el
Date: 1982-11-18
Title: Κανονισμός (EOK) αριθ. 3066/82 τής Επιτροπής τής 18ης Νοεμβρίου 1982 περί τής εκδόσεως πιστοποιητικών εξαγωγής βοείων κρεάτων πού τυγχάνουν ειδικής μεταχειρίσεως κατά τήν εισαγωγή σέ τρίτη χώρα

Avis juridique important

|

31982R3066

Κανονισμός (EOK) αριθ. 3066/82 τής Επιτροπής τής 18ης Νοεμβρίου 1982 περί τής εκδόσεως πιστοποιητικών εξαγωγής βοείων κρεάτων πού τυγχάνουν ειδικής μεταχειρίσεως κατά τήν εισαγωγή σέ τρίτη χώρα  

Επίσημη Εφημερίδα αριθ. L 323 της 19/11/1982 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 3066/82 ΤΗΣ ΕΠΙΤΡΟΠΗΣ  της 18ης Νοεμβρίου 1982  περί εκδόσεως πιστοποιητικών εξαγωγής βοείων κρεάτων που τυγχάνουν ειδικής μεταχειρίσεως κατά την εισαγωγή σε τρίτη χώρα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2931/79 του Συμβουλίου της 20ής Δεκεμβρίου 1979 περί καθεστώτος υποβοηθήσεως κατά την εξαγωγή γεωργικών προϊόντων, που μπορούν να τύχουν ειδικής μεταχειρίσεως κατά την εισαγωγή σε τρίτη χώρα (1), και ιδίως το άρθρο 1 παράγραφος 2,,  Εκτιμώντας:  ότι ο κανονισμός (ΕΟΚ) αριθ. 2973/79 της Επιτροπής (2), καθορίζει τις λεπτομέρειες εφαρμογής του καθεστώτος υποβοηθήσεως κατά την εξαγωγή των προϊόντων του τομέα του βοείου κρέατος που τυγχάνουν ειδικής μεταχειρίσεως κατά την εισαγωγή σε τρίτη χώρα·  ότι οι ποσότητες, για τις οποίες έχουν εκδοθεί πιστοποιητικά για το έτος 1982, παραμένουν κατώτερες την ημέρα αυτή από τις ετήσιες ποσότητες που μπορούν να τυγχάχουν ειδικής μεταχειρίσεως κατά την ανωτέρω αναφερόμενη εισαγωγή· ότι είναι σκόπιμο να επιτραπεί η κατάθεση νέων αιτήσεων για το έτος 1982 και να προβλεφθεί η παρέκκλιση από ορισμένες διατάξεις του κανονισμού (ΕΟΚ) αριθ. 2377/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1617/82 (4)·  ότι τα μέτρα τα οποία προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση από τις διατάξεις του άρθρου 15 παράγραφος 1 υπό γ, παράγραφος 4 υπό δ και παράγραφος 5 υπό γ του κανονισμού (ΕΟΚ) αριθ. 2377/80·  1. Οι αιτήσεις για πιστοποιητικά εξαγωγής βοείων κρεάτων προς εξαγωγή, στο πλαίσιο του κανονισμού (ΕΟΚ) αριθ. 2973/79, μπορούν να καταβληθούν πριν από τις 24 Νοεμβρίου 1982.  2. Τα Κράτη μέλη ανακοινώνουν στην Επιροπή, το αργότερο στις 26 Νοεμβρίου 1982, τον κατάλογο των αιτούντων και των ποσοσήτων των προϊόντων που αποτελούν αντικείμενο των αιτήσεων.  3. υπό την επιφύλαξη αποφάσεως αποδοχής των αιτήσεων από την Επιτροπή, τα πιστοποιητικά εκδίδονται από την 1η Δεκεμβρίου 1982.  Άρθρο 2  Η Επιτροπή αποφασίζει κατά πόσο μπορεί να δοθεί συνέχεια στις αιτήσεις, σύμφωνα με το άρθρο 15 παράγραφος 6 υπό γ του κανονισμού (ΕΟΚ) αριθ. 2377/80.  Άρθρο 3  Ο παρών κανονισμός αρχίζει να ισχύει στις 19 Νοεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Νοεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 334 της 28. 12. 1979, σ. 8.  (2) ΕΕ αριθ. L 336 της 29. 12. 1979, σ. 44.  (3) ΕΕ αριθ. L 241 της 13. 9. 1980, σ. 5.  (4) ΕΕ αριθ. L 180 της 24. 6. 1982, σ. 24.